খানিক পর এক কর্মচারী আমাদেরকে কিছু অংশের সাথে পরিচয় করিয়ে দিল। তার মধ্যে রেস্তোরা এবং মদ্যপানের স্থল যেমন আছে। তেমনি সুইমিং পুল। স্পাও। এইসবে এক ঘণ্টা অতিক্রান্ত হল। তাই যখন শুনলাম ঘর প্রস্তুত। তখন সকলকে বললাম আধাঘণ্টার মধ্যেই তৈরি হতে হবে। কিন্তু তা আর হল না। রুমে পৌঁছান মাত্র বুঝলাম এ মহারাজেরই শয়ন কক্ষ স্বরূপ। ঢুকতেই ডান দিকে ছোট টি-টেবিল, বেতের দুটি চেয়ার পাতা। আর বামদিকে ড্রেসিং টেবিল। চা, কফির পরিপাটি ব্যবস্থা। পর্দা দিয়ে সামনের এই অংশটা ঘরের বাকি অংশের থেকে আলাদা করা। ভিতরের অংশে যা দেখলাম তা আরও রাজকীয়। কাঠের খাটটা এতটাই বড় যে তাতে খুব আরাম করে জনা চারেক সোয়া জায়। দেওয়ালে ৫২'' এর TV। পুবের দেওয়াল জুরে লম্বা পালঙ্ক (Divan) সাথে কুশন ও কোল বালিশে পরিপাটি সাজান। আর বাথরুমটা! একটা ছোট খাট ঘরের সমান। বিভিন্ন রঙ্গের আলো। আধুনিক সমস্ত ব্যবস্থা। এত সুন্দর রুম দেখে আর বেরতেই ইচ্ছে করছিল না। এখানেই বুঝি পুরো ছুটিটা কাটিয়ে দেওয়া জায়। দুদিন তো জয়পুর দেখতেই বেরিয়ে যাবে। এই হোটেলে বসে রজকীও সুখানুভব যে এযাত্রায় করতে পারব না সেবিষয় ভেবে সকলেরই মন উদাস হল। এ হোটেলের বুকিং এর শ্রেয়টা আমার উপরে বর্তায়। তাই সকলের থেকেই অনেক ধন্যবাদ পেলাম। এসবের মাঝে ঘণ্টা খানেক অতিক্রান্ত হয়ে গেল। তারপর প্রস্তুতি। ও মধ্যাহ্নভোজ। পরিকল্পনাতে কাটছাঁট করতেই হল। শুধু সিটি প্যালেস, যন্তর-মন্তর আর হাওয়া মহল দেখলাম॥